**Útmutató a „**Szemlebejelentő – a **202... évi** szőlő szaporítóanyag termesztési és forgalomba hozatali tevékenységről” **kitöltéséhez**

1) **A bejelentő adatai:**

Ha Ön, vagy a cége rendelkezik a Magyar Államkincstár (korábban MVH) által kiadott regisztrációs számmal, kérem adja meg.

**A szemlebejelentő lap további (2-5) pontjai közül csak azokat a pontokat töltse ki, mely tevékenységek Önre/cégére vonatkoznak:**

2) **Szőlőiskolai szaporítások**

A 2.1. pontban a tárgyévi tevékenységét jelentheti be. Ha egymást követő 3 évben szőlőiskolai tevékenységét szünetelteti, engedélye érvényességét hivatalból indított eljárás keretében visszavonjuk.

Ha szőlőiskolai tevékenységét végleg megszünteti, az erre vonatkozó kérelmet a 2.2. pont kitöltésével is benyújthatja. Ez esetben meg kell adnia annak a származási igazolványnak a számát is, amelyet utoljára töltött ki.

3) **Szőlő szaporítóanyag nagykereskedelem**

Kitöltése ugyanúgy, mint a 2) pontnak.

4) **Minősített törzsültetvények**

Amennyiben rendelkezik nemes szőlő törzsültetvénnyel vagy alanyszőlő törzsültetvénnyel, a tárgyévi szemle megrendelését itt jelezheti a megfelelő ültetvény megjelölésével. Alanyszőlő törzsültetvény szüneteltetésre nincs lehetőség!

5) **Szaporításra ideiglenesen engedélyezett növényállományok** (**Standard ültetvények)** A korábban már nyilvántartásba vett Standard ültetvényekről történő szaporítási tevékenységét itt jelentheti be, ill. a szüneteltetést és a megszüntetést is. Amennyiben olyan növényállományt kíván szaporító-alapanyag termesztés céljára bejelenteni, amely nem szerepel ezen az űrlapon, akkor bejelentését egy **5078** számú nyomtatvány beküldésével teljesítse.

Az 5078-as nyomtatvány részletes kitöltési útmutatóját a nyomtatvánnyal együtt honlapunkról letöltheti. Kérem, pontosan adja meg az összefüggő területeken található növényállományok helyét (település, hrsz.) valamint fajtáját, mennyiségét.

6) **Nyilatkozatok**

Ha a 6.1. pontban adatai közléséhez hozzájárul, akkor tárgyévben a szőlőiskolai szaporítások-, ill. a szaporítóanyag termő állományok adatai mellett feltüntetjük nevét, címét, e-mail címét, telefonszámát, melyet honlapunkon nyilvánosságra hozunk. A táblázat szaporított mennyiségeket nem közöl. Ha ezt a pontot nem tölti ki, úgy tekintjük, hogy nemlegesen nyilatkozott.

A 6.2. pont alapján az Ön által szaporított fajták jogszerű használatáról nyilatkoztatjuk. A bejelentő aláírásával tudomásul veszi az itt feltüntetett – és a hatályos jogszabályok alapján egyébként kötelező érvényű – fajtahasználati szabályokat.

Felhívjuk figyelmét, hogy ha szőlőiskolájában tárgyévben szaporítóanyag termesztéssel nem foglalkozik (nincs nevelés alatti ültetési anyaga és szaporítást nem végez), azt a bejelentőn szíveskedjék jelezni. **Amennyiben ezt elmulasztja, az ellenőrzésre jogosult jogszabályi kötelezettségének megfelelően díjtételes szemlét tart szőlőiskolájában.**

A szemlebejelentő lap dátum és aláírás nélkül érvénytelen.